น้องใหม่ เมืองชุมแพ

น้องใหม่ เมืองชุมแพ มีชื่อจริงว่า กมลพร ศศิพิมณ   ชื่อเล่น : นิด เกิดเมื่อวันจันทร์ ที่ 28 กันยายน พ.ศ. 2513 ที่บ้านหนองไผ่ ต.หนองไผ่ อ.ชุมแพ จังหวัดขอนแก่นเป็นนักร้องลูกทุ่งหมอลำ มีผลงานอัลบั้มชุดแรกชื่อ นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร สาวน้ำพองร้องไห้ และอัลบั้มชุดที่ 3 นางสาวหล่วง แก้วใบเก่า ผัวเขาผู้บ่าวข่อย แฟนเขาคือเป้าหมาย ผัวป๋าขาเด้า

**ประวัติ**
น้องใหม่ เมืองชุมแพ หรือชื่อเดิมว่า สมส่า จันกุดรัง หรือ สวัส ศศิพิมล ปัจจุบันเปลี่ยนชื่อใหม่ว่า อรุณรัตน์ มูลธรรมชัยบุต  มีบ้านเกิดอยู่ที่ บ.หนองไผ่ ต.หนองไผ่ อ.ชุมแพ จ.ขอนแก่น อาศัยอยู่กับพ่อแม่ที่มีอาชีพทำนา ด้วยความที่พ่อเป็นคนที่มีดนตรีในหัวใจ ชอบเป่าแคน ดีดพิณให้ลูก ๆ ฟังอยู่เสมอ ส่วนแม่ก็เคยเรียนลำกลอนมาก่อน ยายก็จะชอบลำให้ฟังเพื่อกล่อมจนหลานๆ หลับ ด้วยเหตุนี้เองพอเริ่มโตจึงรู้ว่าตัวเองชอบหมอลำ และชอบร้องเพลงเป็นชีวิตจิตใจ เวลาแม่พาไปทำนาด้วย ซึ่งต้องเดินเป็น 10 กิโลทุกวัน น้องใหม่ก็จะร้องเพลงตลอดทาง น้องใหม่จึงได้เรียนถึงชั้นประถมศึกษาปีที่ 3 ที่โรงเรียนหนองไผ่ใต้ ด้วยฐานะทางบ้านที่ยากจน ทำให้ต้องย้ายไปอยู่ อ.ภูเขียว เพื่อไปเลี้ยงลูกของน้า ซึ่งมีอาชีพเป็นครู ระหว่างที่เลี้ยงลูก น้าก็จะสอนหนังสือบ้าง แต่น้องใหม่ก็อยากเข้าเรียนจึงส่งตัวเองเรียนด้วยการหางานร้องเพลงตามวงหมอลำ มีงานที่ไหนก็จะไปขอเขาร้องเพลงตลอด จนจบชั้น ป.6 หลังจากอยู่กับน้าเป็นเวลา 3 ปีก็กลับมาอยู่ที่ชุมแพบ้านเกิด และตั้งใจสมัครเรียนต่อ แต่พ่อแม่และพี่ ๆ ไม่สนับสนุนเพราะฐานะยากจนมาก ทำให้น้องใหม่รู้สึกกดดันและเครียด ด้วยความตั้งใจจริง น้องใหม่ก็ไปสมัครเรียนจนได้ และหาเงินเองด้วยการสมัครเป็นนักร้องวงหมอลำคณะ " น้องใหม่ เมืองชุมแพ " นอกจากนี้ ยังสมัครเป็นนักร้องที่วงของโรงเรียนอีกด้วย น้องใหม่ดำเนินชีวิตนักร้องวงได้ 4 ปี ช่วงนั้นกำลังเรียนขึ้นชั้น ม.5 น้องใหม่ก็พบกับมรสุมชีวิตหลาย ๆ ด้าน ถึงกับต้องลาออกจากโรงเรียนกลางคัน และเข้ามาเป็นนางเอกคณะน้องใหม่แบบเต็มตัว ได้แสดงเป็นนางเอกเรื่องแรก ชื่อเรื่องว่า " ทิดคนพาล จารย์ร้ายนัก " ซึ่งถือเป็นจุดเริ่มต้นชีวิตนางเอกหมอลำของเธอนั่นเอง
จากนั้นน้องใหม่ก็พัฒนาตัวเองใช้ความคิดสร้างสรรค์และประสบการณ์ต่าง ๆ ที่ได้จากการอยู่วงหมอลำ ออกแบบชุดแดนเซอร์ รวมทั้งกำกับการแสดงหมอลำ ซึ่งตอนนั้นคณะน้องใหม่ เมืองชุมแพ เริ่มมีชื่อเสียงเป็นที่รู้จักของชาวอีสาน ทางด้านครอบครัวหลังจากที่เห็นน้องใหม่ทำงานหนัก พบอุปสรรคมากมาย ก็เริ่มสงสารและหันมาคอยเป็นกำลังใจอยู่เคียงข้างเรื่อยมาจนถึงทุกวันนี้ รวมแล้วน้องใหม่ใช้ชีวิตการเป็นหมอลำทั้งสิ้น 19 ปี
จุดที่ทำให้เธอได้เข้ามาเป็นศิลปินนพพร ซิลเวอร์โกลด์ ก็คือ น้องใหม่ ติดตามรายการชุมทางเสียงทองมาโดยตลอด คิดอยากจะมีอัลบั้มเป็นของตัวเอง ฝันว่าสักวันหนึ่งจะได้มีโอกาสมากราบ อาโอ พนม นพพร จนกระทั่งลำเรื่องต่อกลอนเรื่อง หยาดน้ำตาเมียแต่ง เป็นเรื่องที่โด่งดังมีคนรู้จักมากขึ้น จึงเริ่มปรึกษากับหัวหน้าคณะว่าอยากจะลองมาสมัครนักร้องค่ายนพพร ฯ ตัดสินใจเดินทางมากรุงเทพฯเพื่อมาสมัครด้วยตัวเอง ผ่านขั้นตอนต่าง ๆ จนได้มาเป็นศิลปินนพพร ซิลเวอร์โกลด์ มีอัลบั้มชุดแรกชื่อว่า นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร และอัลบั้มชุดที่ 3 นางสาวหล่วง รวมถึงผลงานลำเรื่องต่อกลอนและวีซีดีตลกอีกหลายชุด และล่าสุดกับอัลบั้มใหม่ ผัวเขา ผู้บ่าวข้อย ที่น้องใหม่ เมืองชุมแพ ตั้งใจนำเสนอให้แฟนเพลงได้ติดตามฟังกัน

**ผลงาน== 

**อัลบั้ม**
 นางเอกหมอลำช้ำรัก (2547)- จีบหนุ่มเขมร (2548)- นางสาวหล่วง (2550)- ผัวเขาผู้บ่าวข้อย  (2551)- แฟนเขาคือเป้าหมาย (2556)

**อัลบั้มเดี่ยว (สังกัดค่ายนพพร ซิลเวอร์โกลด์)**

**= ชุดที่ 1 นางเอกหมอลำช้ำรัก (31 ธันวาคม 2547) =**
# นางเอกหมอลำช้ำรัก
# เหมือนตายทั้งเป็น
# ลารัก
# รักไร้สัญญาณ
# แฟนใคร
# น้องใหม่วอนแฟน
# เซาเหล้าสาอ้าย
# ฮักคนดีดพิณ
# ลำซิ่งดิ้นม่วน ๆ
# ผัวเหี่ยเมียด่วน

**= ชุดที่ 2 จีบหนุ่มเขมร (16 พฤศจิกายน 2548) =**
# จีบหนุ่มเขมร
# ห้องน้ำชั่วคราว
# ผัวชั่วตอนแก่
# หัวใจสลาย
# สาวเลยยังรอ
# ลูกอีสาน
# หลอกน้องให้คอย
# ห่วงพี่
# เอกอีสาน 
# ฮักอ้ายได้แค่รูป

**= ชุดที่ 3 นางสาวหล่วง (10 สิงหาคม 2550) =**
# นางสาวหล่วง
# บ่าวใต้ขี้ฮก
# ขอบคุณแรงใจ
# สาวชุมแพ 
# แก้วใบเก่า
# สาวน้ำพองร้องไห้
# จากใจคนคอย
# รู้ว่าเขาหลอก
# แหมปากดี
# สาวซิ่งวัยจ๊าบ

**= ชุดที่ 4 ผัวเขาผู้บ่าวข้อย (30 พฤศจิกายน 2551) =**
# เจ๊ใหญ่ 
# ผัวเขาผู้บ่าวข้อย 
# แซวผู้บ่าว 
# แพ้คนหล่อ 
# เพศสองร้องทุกข์ 
# เสียงนิดสะกิดแฟน 
# คอยพี่ที่ริมโขง 
# สาวคุ้มใต้ 
# สาวหมอลำช้ำใจ 
# น้องยอมบ่ได้

**= ชุดที่ 5 มีผัวกะอย่าโทรมาโลดอ้าย (11 ธันวาคม 2554) =**
# มีผัวกะอย่าโทรมาโลดอ้าย
# น้ำตาฮั่วย้อนผัวเขา
# เราทิ้งกันบ่ได้
# คอยอ้าย

**อัลบั้มเดี่ยว (สังกัดค่ายท็อปไลน์ ไดมอนด์)**

**= ชุดที่ 1 แฟนเขาคือเป้าหมาย (19 มกราคม 2556) =**
# แฟนเขาคือเป้าหมาย
# สาวเลยยังรอ
# อยากลืมแฟนเก่า
# ปีกไก่แหย่หู 
# ผู้หญิงไม่ใช่เซเว่น
# นางเอกขี้ตื๊อ 
# สายตาเจ้าชู้
# เหล้าขาวแลกผู้บ่าว
# น้องสิถ่า
# ผัวพ่อพญา

**= Single (2558 - ปัจจุบัน) =**
# เลวแค่ไหนอ้ายก็ผัว
# เคยฮักน้องบ่
# หมานแหน่แต่ผัวเขา
# ผัวป๋าขาเด้า
# รักนี้ขอไม่ลืม
# สาวชุมแพยังคอย
# สาวหมอลำอกหัก

**ละครโทรทัศน์**
 จับกัง (2558) ช่อง 7 เอชดี รับบท ป้าสม

**ภาพยนตร์**
 ผู้บ่าวไทบ้าน อวสานอินดี้ (2566) รับบท แม่แก้ว

**แหล่งข้อมูลอื่น**
  Facebook น้องใหม่ เมืองชุมแพ ท็อปไลน์
หมวดหมู่:นักดนตรีหมอลำ
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:บุคคลที่เกิดในปี พ.ศ. 2513